1. **„Lonac i poklopac“**

Potrebni materijal:

* Dvije kartonske kutije ili košarice
* Prazne ambalaže različitih veličina i oblika



Opis igre:

U jednoj posudi ponudite djetetu praznu ambalažu, a u drugoj poklopce. Djetetov zadatak je staviti pripadajući poklopac na ambalažu. Iako se ovo čini naizgled jednostavan zadatak, dijete će uživati u ovakvoj radnoj aktivnosti.

Cilj igre: razvoj fine motorike prstiju i šake, okulomotorna koordinacija, stvaranje pozitivne slike o sebi

1. **„Šarene naočale“**

Potrebni materijal:

* Plastična prozirna boca u boji
* Škare (kojima ćete izrezati pravokutnik dimenzija cca 15x7 cm)
* Špaga ili rastezljiva guma
* Upaljač (za taljenje oštrih rubova)

 

Opis igre:

Ponudite djeci izrađene naočale i promatrajte svijet u različitim bojama.

Cilj igre: razvoj vizualne percepcije, stjecanje iskustva vidom, razvoj pozitivnih emocionalnih stanja

1. **„Ples po papiru“**

Potrebni materijal: boja, papir većih dimenzija, proizvođač zvuka, ruke i stopala, kist

Opis igre:

Ponudite djetetu boju, pustite neku veselu skladbu (prijedlog: Vivaldi „Proljeće“) i zajedno otplešite na papir prstićima ili stopalima. Možete plesati kao da ste balerina, ptičica, veliki dinosaur… Druga način: uzmite kist i neka kistovi započnu taj ples.



Cilj igre: poticanje dječje kreativnosti, razvoj vizualne, slušne i taktilne percepcije, razvoj spretnosti pri kretanju

1. **„Lutke prstići“**

Potrebni materijal:

* Različita tkanina ili filc, igla, konac, flomaster

Opis igre:

Od tkanine napravite jednostavne lutkice koje stanu na prst.



Uz životinje koje izradite možete pjevati i dobro znane pjesme „Farma strica Pere“ ili pak onu o prstićima.

Farma strica Pere

To je farma strica Pere, ija ija o

Na toj farmi svega ima, ija ija o

Mišić ciju ciju, mišić ciju ciju, mišić ciju, mišić ciju, mišić ciju, ciju

Krava mu mu, krava mu mu, krava mu, krava mu, krava mu mu mu

…

Ili

Mišić prstić, mišić prstić gdje si ti, tu sam ja, tu sam ja, kako si

Krava prstić, krava prstić, gdje si ti , tu sam ja, tu sam ja, kako si

Cilj igre: razvoj fine motorike, razvoj artikulacije glasova

1. „**Balončići od sapunice“**

Potrebni materijal:

* Deterdžent za suđe
* Voda
* Posuda
* Slamka ili gornji dio penkale



Slika preuzeta s <https://www.merakilane.com/10-fun-activities-bubbles/>

Recept za tekućinu:

* 50 ml deterdženta za pranje suđa
* 50 ml vode
* Pomiješati

Opis igre:

Ponudite djetetu da samo puše balončiće ili pak vi pušite, a dijete neka lovi i promatra balončiće.

Cilj igre: stvaranje pozitivnih emocionalnih stanja, jačanje orofacijalne muskulature